Document ID: 32014R0566

NÕUKOGU MÄÄRUS (EL) nr 566/2014,
26. mai 2014,
millega muudetakse määrust (EÜ) nr 617/2007 seoses 10. EAFi ja 11. EAFi vahelise üleminekuperioodi kohaldamisega kuni 11. EAFi sisekokkuleppe jõustumiseni
EUROOPA LIIDU NÕUKOGU,
võttes arvesse Euroopa Liidu toimimise lepingut,
võttes arvesse ühelt poolt Aafrika, Kariibi mere ja Vaikse ookeani piirkonna riikide („AKV riigid”) rühma ning teiselt poolt Euroopa Ühenduse ja selle liikmesriikide vahelist koostöölepingut (1) selle muudetud kujul („AKV-ELi partnerlusleping”),
võttes arvesse sisekokkulepet nõukogus kokku tulnud liikmesriikide valitsuste esindajate vahel ühenduse abi rahastamise kohta mitmeaastase finantsraamistiku (2008-2013) alusel vastavalt AKV-EÜ koostöölepingule ning finantsabi eraldamise kohta nendele ülemeremaadele ja -territooriumidele, mille suhtes kohaldatakse EÜ asutamislepingu neljandat osa (2) („sisekokkulepe”), eelkõige selle artikli 10 lõiget 1,
võttes arvesse Euroopa Komisjoni ettepanekut,
võttes arvesse Euroopa Investeerimispanga arvamust
ning arvestades järgmist:
(1)
Nõukogu otsusega 2013/759/EL (3) kehtestati Euroopa Arengufondi („EAF”) juhtimise üleminekumeetmed („üleminekurahastu”), millega tagatakse rahaliste vahendite kättesaadavus nii koostööks Aafrika, Kariibi mere ja Vaikse ookeani riikide ning ülemeremaade ja -territooriumidega kui ka toetuskuludeks alates 1. jaanuarist 2014 kuni 11. EAFi jõustumiseni.
(2)
On vaja muuta nõukogu määrust (EÜ) nr 617/2007 (4) üleminekurahastu komisjonipoolse tegev- ja finantsjuhtimise osas 10. EAFi ja 11. EAFi vahelisel üleminekuperioodil kuni 11. EAFi sisekokkuleppe ja 11. EAFi rakendusmääruse jõustumiseni.
(3)
On asjakohane samal viisil muuta rakenduseeskirju investeerimisrahastu tegev- ja finantsjuhtimiseks kõnealuse üleminekuperioodi jooksul.
(4)
Euroopa välisteenistuse korraldus ja toimimine on sätestatud nõukogu otsuses 2010/427/EL (5).
(5)
Määrust (EÜ) nr 617/2007 tuleks seetõttu vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
10. EAFi ja 11. EAFi vaheliseks üleminekuperioodiks kuni 11. EAFi sisekokkuleppe jõustumiseni asendatakse määruse (EÜ) nr 617/2007 artiklid 1-16 käesoleva määruse lisa sätetega.
Artikkel 2
Käesolevat määrust kohaldatakse kooskõlas otsusega 2010/427/EL.
Artikkel 3
Käesolev määrus jõustub kolmandal päeval pärast selle avaldamist Euroopa Liidu Teatajas.
Seda kohaldatakse kuni 11. EAFi rakendusmääruse jõustumiseni.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 26. mai 2014

Labels: 2
5
10
18
15